খেজুরির ঘটনায় রাজ্যের কাছে রিপোর্ট তলব কলকাতা হাইকোর্টে

কলকাতা: খেজুরির (Khejuri Case) জোড়া রহস্য মৃত্যুর ঘটনায় রাজ্যের কাছে রিপোর্ট তলব করল কলকাতা হাইকোর্ট (Calcutta High Court)। খেজুরির দুই বিজেপি কর্মীর মৃত্যু মামলায় আদালতের নির্দেশে দ্বিতীয় পোষ্টমের রিপোর্ট হাইকোর্টে জমা দেওয়ার নির্দেশ বিচারপতি দেবাংশু বসাক এবং বিচারপতি সাব্বার রাশির ডিভিশন বেঞ্চের। পাশাপাশি প্রথম এবং দ্বিতীয় ময়নাতদন্তে অমিল কেন এটা জানতে একটি মেডিক্যাল টিম গঠন করে সেই রিপোর্ট আদালতে জমা দিতে রাজ্যকে নির্দেশ ডিভিশন বেঞ্চের। এই মামলার পরবর্তী শুনানের দিন রাজ্যেকে জমা দিতে হবে দুটি রিপোর্ট।

প্রসঙ্গত, গত ১১ জুলাই মহরম উপলক্ষে একটি অনুষ্ঠানের আয়োজন করা হয় খেজুরি থানার ভাঙনমারি গ্রামে। পরের দিন সকালে অনুষ্ঠানস্থলের অনতিদূরে দু’জনের দেহ উদ্ধার হয়। মৃতদের এক জনের নাম সুধীর পাইক, অন্য জন সুজিত দাস। প্রাথমিকভাবে অনুমান করা হয়, বিদ্যুৎস্পৃষ্ট হয়ে তাঁদের মৃত্যু হয়েছে। স্থানীয়দেরও একই দাবি ছিল। এই দুজন এর মৃত্যুর পরই পরিবারের পক্ষ থেকে রাজনৈতিক উদ্দেশ্যপ্রণোদিত খুন করা হয়েছে বলে দাবি করে মামলা রুজু করা হয়। সেই মামলায় দ্বিতীয়বার ময়নাতদন্তের নির্দেশ দেয় কলকাতা হাই কোর্ট। এসএসকেএমে হয় সেই ময়নাতদন্ত। দেখা যায়, প্রথমবার এবং দ্বিতীয়বারের করা ময়নাতদন্তের রিপোর্ট সম্পূর্ণ আলাদা। প্রথমে মেদিনীপুর মেডিক্যাল কলেজের ময়নাতদন্তের রিপোর্টে বিদ্যুৎপৃষ্ট হয়ে মৃত্যুর কথা উল্লেখ করা হয়েছিল। দ্বিতীয়বারের ময়নাতদন্তের রিপোর্টে আঘাতের চিহ্ন আছে বলে রিপোর্ট আসে। সেই রিপোর্ট আদালতে জমা দিতে রাজ্যকে নির্দেশ ডিভিশন বেঞ্চের।

আরও পড়ুন: অরেঞ্জ লাইনে মেট্রো চলাচল কবে শুরু? দেখুন বড় আপডেট

অন্য খবর দেখুন